ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιουνίου 1996 για τροποποίηση της απόφασης 96/239/ΕΚ σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών (Κείμενο που παρουσιάζει ενδιαφέρον για τον ΕΟΧ) (96/362/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9 παράγραφος 4,

Εκτιμώντας:

ότι, για την προστασία της υγείας των ζώων και της δημόσιας υγείας στην Κοινότητα, η Επιτροπή εξέδωσε την απόφαση 94/474/ΕΚ, της 27ης Ιουλίου 1994, σχετικά με ορισμένα μέτρα προστασίας που αφορούν τη σπογγώδη εγκεφαλοπάθεια των βοοειδών και για την ακύρωση των αποφάσεων 89/469/ΕΟΚ και 90/200/ΕΟΚ (4), όπως τροποποιήθηκε τελευταία από την απόφαση 95/287/ΕΚ (5), την απόφαση 92/290/ΕΟΚ, της 14ης Μαΐου 1992, όσον αφορά ορισμένα μέτρα προστατευτικά κατά της σπογγώδους εγκεφαλοπάθειας των βοοειδών (ΣΕΒ) σχετικά με τα έμβρυα βοοειδών στο Ηνωμένο Βασίλειο (6), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, την απόφαση 94/381/ΕΚ, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (7), όπως τροποποιήθηκε από την απόφαση 95/60/ΕΚ (8), και την απόφαση 94/382/ΕΚ, της 27ης Ιουνίου 1994, περί εγκρίσεως εναλλακτικών συστημάτων θερμικής επεξεργασίας για την επεξεργασία ζωικών αποβλήτων προέλευσης μηρυκαστικών, με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας (9), όπως τροποποιήθηκε από την απόφαση 95/29/ΕΚ (10) 7

ότι το Συμβούλιο, κατά τη συνεδρίασή του από την 1η έως τις 3 Απριλίου 1996, κατέληξε ότι πρέπει να εκδοθεί απόφαση της Επιτροπής σύμφωνα με τη διαδικασία της μόνιμης κτηνιατρικής επιτροπής με την οποία θα απαιτείται όλα τα ζωικά απόβλητα προέλευσης θηλαστικών στην Κοινότητα να υπόκεινται σε επεξεργασία με μέθοδο για την οποία αποδείχτηκε ότι είναι de facto αποτελεσματική για την αδρανοποίηση των παθογόνων παραγωγών της scrapie (τρομώδους νόσου του προβάτου) και της σπογγώδους εγκεφαλοπάθειας των βοοειδών (ΣΕΒ) 7

ότι το Ηνωμένο Βασίλειο έλαβε συμπληρωματικά μέτρα κατόπιν της δημοσιεύσεως νέων στοιχείων σχετικά με την εμφάνιση ορισμένων κρουσμάτων της ασθένειας Kreutzfeldt-Jacob στο εν λόγω κράτος μέλος 7

ότι το Ηνωμένο Βασίλειο απαγόρευσε τη χρήση κρεατοστεάλευρων προερχόμενων από θηλαστικά για τη διατροφή εκτρεφομένων ζώων 7

ότι το Ηνωμένο Βασίλειο διεύρυνε τον κατάλογο ιστών βοοειδών οι οποίοι πρέπει να καταστραφούν (Specified Bovine Material Order) 7

ότι, η Επιτροπή εξέδωσε την απόφαση 96/239/ΕΚ, της 27ης Μαρτίου 1996, σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών (11) 7 ότι η εν λόγω απόφαση απαγόρευσε την αποστολή προς τα λοιπά κράτη μέλη και τρίτες χώρες κυρίως σπέρματος βοοειδών από το Ηνωμένο Βασίλειο καθώς και ορισμένων άλλων προϊόντων, τα οποία παράγονται από βοοειδή που σφάζονται στο Ηνωμένο Βασίλειο και τα οποία ενδέχεται να εισέλθουν στην τροφική αλυσίδα του ανθρώπου ή των ζώων και προϊόντων που προορίζονται για χρήση σε ιατρικά προϊόντα, καλλυντικά ή φαρμακευτικά προϊόντα 7

ότι στις 18 και στις 26 Απριλίου 1996 ζητήθηκε η γνώμη της επιστημονικής κτηνιατρικής επιτροπής 7 ότι, κατά τη γνώμη της εν λόγω επιτροπής, το σπέρμα βοοειδών θεωρείται ασφαλές για την υγεία των ζώων από άποψη ΣΕΒ 7

ότι, στις 11 Απριλίου 1996, ζητήθηκε η γνώμη της επιστημονικής επιτροπής καλλυντικών σχετικά με τον ασφαλή χαρακτήρα ορισμένων προϊόντων βοοειδών 7 ότι η Liaison Commitee of European Associations of the Parfume Cosmetics Products and Toilettries Industries (επιτροπή Colipa) συνέστησε από ετών στα μέλη της να μη χρησιμοποιούν πρώτες ύλες από βοοειδή προελεύσεως Ηνωμένου Βασιλείου 7 ότι η εν λόγω επιτροπή δήλωσε ότι τα μέλη της τηρούν αυτή τη σύσταση 7

ότι, στις 15 Απριλίου 1996, ζητήθηκε η γνώμη της επιστημονικής επιτροπής τροφίμων σχετικά με τον ασφαλή χαρακτήρα ορισμένων προϊόντων βοοειδών 7

ότι, στις 16 Απριλίου 1996, ζητήθηκε η γνώμη της επιτροπής φαρμακευτικών ιδιοσκευασμάτων 7 ότι ο φαρμακευτικός τομέας εισήγαγε ήδη μέτρα όσον αφορά την εξακρίβωση της πηγής από την οποία προέρχονται τα υλικά και της επεξεργασίας που υπέστησαν 7 ότι όλα τα ιατρικά προϊόντα, πριν κυκλοφορήσουν στην αγορά, υπόκεινται σε διαδικασία χορήγησης έγκρισης στο πλαίσιο της οποίας γίνεται αξιολόγηση της επεξεργασίας οποιασδήποτε πρώτης ύλης 7 ότι, κατόπιν αιτήσεως του Ευρωπαϊκού Οργανισμού για την Αξιολόγηση των Φαρμακευτικών Προϊόντων, όλοι οι κάτοχοι κοινοτικών αδειών εμπορίας ή όσοι έχουν υποβάλλει σχετική αίτηση με θετική γνωμοδότηση της επιτροπής φαρμακευτικών ιδιοσκευασμάτων ή της επιτροπής κτηνιατρικών φαρμάκων διαβεβαίωσαν ότι τα σχετικά προϊόντα δεν περιέχουν ιστούς βοοειδών από το Ηνωμένο Βασίλειο 7

ότι, επομένως, κατέστησαν διαθέσιμα συμπληρωματικά στοιχεία για να διευκολυνθεί η πληρέστερη εκτίμηση του κινδύνου 7 ότι, με αυτή τη βάση, η επιστημονική κτηνιατρική επιτροπή κατέληξε, στις 26 Απριλίου 1996, στο συμπέρασμα ότι συνδυασμός της ενδεδειγμένης πηγής για τα χρησιμοποιούμενα υλικά που προέρχονται από βοοειδή, με την εφαρμογή ελάχιστων προδιαγραφών επεξεργασίας, που αποδείχθηκαν αποτελεσματικές για την αδρανοποίηση του παθογόνου παράγοντα της ΣΕΒ, παρέχει ικανοποιητικές διαβεβαιώσεις για το ασφαλές των εν λόγω προϊόντων όταν χρησιμοποιούνται σε τρόφιμα ή καλλυντικά 7 ότι, συνεπώς, η επιστημονική κτηνιατρική επιτροπή συνέστησε παραμέτρους ασφαλείας για την παραγωγή των εν λόγω προϊόντων τα οποία, γι' αυτόν το λόγο, θεωρούνται ασφαλή 7 ότι, επιπλέον, πρέπει να θεσπισθούν ειδικοί κανόνες για τον κτηνιατρικό έλεγχο των επιχειρήσεων 7

ότι, ως εκ τούτου, η Επιτροπή θεωρεί ότι τα προϊόντα που περιλαμβάνονται στο παράρτημα της παρούσας απόφασης (όπως η ζελατίνη και το λίπος) είναι ασφαλή 7

ότι, κατά συνέπεια, τα εν λόγω προϊόντα και το σπέρμα βοοειδών δύνανται να εξαιρεθούν από την απαγόρευση που προβλέπεται στην απόφαση 96/239/ΕΚ 7

ότι, το 1988, το Ηνωμένο Βασίλειο, θέσπισε απαίτηση για την πλήρη καταστροφή των ζώων που μολύνθηκαν από ΣΕΒ 7 ότι, το Συμβούλιο, στη συνεδρίασή του της 1ης έως 3 Απριλίου 1996 κατέληξε ότι τα βοοειδή ηλικίας μεγαλύτερης των 30 μηνών δεν πρέπει να εισέρχονται στην ανθρώπινη τροφική αλυσίδα ή στην αλυσίδα των ζωοτροφών ή να χρησιμοποιούνται σε καλλυντικά ή φαρμακευτικά προϊόντα 7 ότι τέτοια ζώα δεν πρέπει να χρησιμοποιούνται ως πρώτη ύλη για ορισμένα προϊόντα βοοειδών όπως αναφέρεται παραπάνω 7

ότι, επιπλέον, δεν πρέπει να χρησιμοποιούνται ως πρώτη ύλη για τα προϊόντα αυτά ορισμένοι ιστοί βοοειδών 7

ότι είναι απαραίτητο να θεσπιστούν κατάλληλες εγγυήσεις για την αποστολή από το Ηνωμένο Βασίλειο προϊόντων που έχουν ληφθεί από βοοειδή τα οποία δεν έχουν σφαγεί στο Ηνωμένο Βασίλειο 7

ότι η Επιτροπή πρέπει να διεξάγει κοινοτικούς ελέγχους στο Ηνωμένο Βασίλειο για να εξακριβώσει την εφαρμογή των μέτρων που προβλέπονται από την παρούσα απόφαση 7

ότι το Ηνωμένο Βασίλειο υπέβαλε προτάσεις για μέτρα ελέγχου και εξαφάνιση της ΣΕΒ στο Ηνωμένο Βασίλειο, ιδίως για την επιλεκτική υποχρεωτική σφαγή ζώων ή και κοπαδιών ως προς τα οποία έχει εντοπιστεί μεγάλη πιθανότητα να έχουν εκτεθεί σε μολυσμένα κρεατοστεάλευρα και για ένα βελτιωμένο σύστημα ατομικής ταυτοποίησης βοοειδών με το οποίο θα εξασφαλίζεται ο αποτελεσματικός έλεγχος της διακίνησης και η δυνατότητα εντοπισμού της προέλευσης και του προορισμού των ζώων (σύστημα διαβατηρίου ζώων) 7

ότι η μόνιμη κτηνιατρική επιτροπή δεν έδωσε γνώμη 7 ότι, κατά συνέπεια, η Επιτροπή πρότεινε στο Συμβούλιο, στις 23 Μαΐου 1996, τα μέτρα που πρέπει να ληφθούν σύμφωνα με το άρθρο 17 της οδηγίας 89/662/ΕΟΚ, τα οποία το Συμβούλιο υποχρεούτο να θεσπίσει εντός 15 ημερών 7

ότι, ωστόσο, το Συμβούλιο δεν έλαβε απόφαση στην απαιτούμενη προθεσμία 7 ότι το Συμβούλιο δεν έχει λάβει απόφαση κατά των προτεινόμενων μέτρων με απλή πλειοψηφία στην ίδια προθεσμία 7 ότι τα εν λόγω μέτρα πρέπει τώρα να θεσπισθούν από την Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/239/ΕΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Εν αναμονή της συνολικής εξέτασης της κατάστασης και πέραν των κοινοτικών διατάξεων σχετικά με την προστασία από την σπογγώδη εγκεφαλοπάθεια των βοοειδών, το Ηνωμένο Βασίλειο δεν αποστέλλει από το έδαφός του προς τα άλλα κράτη μέλη ή τις τρίτες χώρες:

- ζώντα βοοειδή και έμβρυα βοοειδών,

- κρέατα βοοειδών που εσφάγησαν στο Ηνωμένο Βασίλειο,

- προϊόντα που έχουν παραχθεί από βοοειδή που εσφάγησαν στο Ηνωμένο Βασίλειο, τα οποία ενδέχεται να εισέλθουν στην ανθρώπινη τροφική αλυσίδα, εξαιρουμένων των προϊόντων εκείνων που παρατίθενται στο παράρτημα,

- προϊόντα που έχουν παραχθεί από βοοειδή που εσφάγησαν στο Ηνωμένο Βασίλειο, τα οποία ενδέχεται να εισέλθουν στην τροφική αλυσίδα των ζώων, εξαιρουμένων εκείνων που παρατίθενται στο παράρτημα,

- υλικά που έχουν παραχθεί από βοοειδή τα οποία εσφάγησαν στο Ηνωμένο Βασίλειο και προορίζονται να χρησιμοποιηθούν σε καλλυντικά, εξαιρουμένων των προϊόντων εκείνων που παρατίθενται στο παράρτημα,

- υλικά που έχουν παραχθεί από βοοειδή τα οποία εσφάγησαν στο Ηνωμένο Βασίλειο και προορίζονται για χρήση σε ιατρικά ή φαρμακευτικά προϊόντα, εξαιρουμένων εκείνων που παρατίθενται στο παράρτημα,

- κρεατάλευρα, οστεάλευρα και κρεατοστεάλευρα προερχόμενα από θηλαστικά.

2. Το Ηνωμένο Βασίλειο επιτρέπει την παραγωγή προϊόντων όπως ορίζονται στην παράγραφο 1 τρίτη, τέταρτη, πέμπτη και έκτη περίπτωση και αναφέρονται στο παράρτημα μόνο σε επιχειρήσεις που τελούν υπό επίσημο κτηνιατρικό έλεγχο για τις οποίες έχει αποδειχθεί ότι λειτουργούν σύμφωνα με τις προϋποθέσεις που ορίζονται στο παράρτημα.

3. Το Ηνωμένο Βασίλειο εξασφαλίζει ότι τα προϊόντα που αναφέρονται στο παράρτημα φέρουν σήμανση ή ταυτοποιούνται με άλλο τρόπο ώστε να εμφαίνεται η μέθοδος και η επιχείρηση παραγωγής.

4. Το Ηνωμένο Βασίλειο, προτού προβεί σε αποστολές δυνάμει της παρούσας απόφασης, κοινοποιεί στην Επιτροπή και τα κράτη μέλη τον κατάλογο των επιχειρήσεων που αναφέρονται στην παράγραφο 2 και οι οποίες πληρούν τις προϋποθέσεις της εν λόγω παραγράφου.»

2. Προστίθενται τα ακόλουθα άρθρα 1α, 1β και 1γ:

«Άρθρο 1α

1. Το Ηνωμένο Βασίλειο δεν αποστέλλει:

- κρέας για ανθρώπινη κατανάλωση,

- προϊόντα με βάση το κρέας για ανθρώπινη κατανάλωση,

- παρασκευάσματα με βάση το κρέας για ανθρώπινη κατανάλωση,

- τροφή για σαρκοφάγα κατοικίδια ζώα,

που έχουν ληφθεί από βοοειδή τα οποία δεν εσφάγησαν στο Ηνωμένο Βασίλειο εκτός εάν προέρχονται από επιχειρήσεις στο Ηνωμένο Βασίλειο που υπόκεινται σε επίσημο κτηνιατρικό έλεγχο οι οποίες εφαρμόζουν σύστημα εντοπισμού της προέλευσης της πρώτης ύλης το οποίο θα παρέχει εγγυήσεις για την καταγωγή του υλικού καθ' όλο το μήκος της αλυσίδας παραγωγής.

2. Το Ηνωμένο Βασίλειο διαβιβάζει τον κατάλογο των επιχειρήσεων οι οποίες πληρούν τους όρους της παραγράφου 1 στην Επιτροπή και τα λοιπά κράτη μέλη.

3. Το Ηνωμένο Βασίλειο εξασφαλίζει ότι τα αναφερόμενα στην παράγραφο 1 προϊόντα που αποστέλλονται σε άλλα κράτη μέλη συνοδεύονται από υγειονομικό πιστοποιητικό το οποίο εκδίδεται από επίσημο κτηνίατρο και βεβαιώνει ότι πληρούν τους όρους της παραγράφου 1.

Άρθρο 1β

Το Ηνωμένο Βασίλειο εξασφαλίζει ότι τα αναφερόμενα στο παράρτημα προϊόντα που αποστέλλονται σε άλλα κράτη μέλη σύμφωνα με την παρούσα απόφαση συνοδεύονται από υγειονομικό πιστοποιητικό εκδιδόμενο από επίσημο κτηνίατρο το οποίο πιστοποιεί την τήρηση των όρων της παρούσας απόφασης και βεβαιώνει τη συχνότητα των διεξαχθέντων επίσημων ελέγχων.

Άρθρο 1γ

1. Η Επιτροπή διενεργεί στο Ηνωμένο Βασίλειο επιτόπιους κοινοτικούς ελέγχους για την εξακρίβωση της εφαρμογής των διατάξεων της παρούσας απόφασης, ιδίως σε σχέση με τη διεκπεραίωση επίσημων ελέγχων.

2. Οι έλεγχοι που αναφέρονται στην παράγραφο 1 διεξάγονται επί των προϊόντων που αναφέρονται στο παράρτημα πριν ξαναρχίσει η αποστολή των εν λόγω προϊόντων.

3. Η Επιτροπή, αφού διαβουλευθεί με τα κράτη μέλη στο πλαίσιο της μόνιμης κτηνιατρικής επιτροπής, καθορίζει την ημερομηνία από την οποία μπορούν να ξαναρχίσουν οι αποστολές.»

3. Προστίθεται το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν για να τα καταστήσουν σύμφωνα με την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Ιουνίου 1996.

Για την Επιτροπή

Ο Πρόεδρος

Jacques SANTER

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 194 της 29. 7. 1994, σ. 96.

(5) ΕΕ αριθ. L 181 της 1. 8. 1995, σ. 40.

(6) ΕΕ αριθ. L 152 της 4. 6. 1992, σ. 37.

(7) ΕΕ αριθ. L 172 της 7. 7. 1994, σ. 23.

(8) ΕΕ αριθ. L 55 της 11. 3. 1995, σ. 43.

(9) ΕΕ αριθ. L 172 της 7. 7. 1994, σ. 25.

(10) ΕΕ αριθ. L 38 της 18. 2. 1995, σ. 17.

(11) ΕΕ αριθ. L 78 της 28. 3. 1996, σ. 47.

ΠΑΡΑΡΤΗΜΑ

«ΠΑΡΑΡΤΗΜΑ

1. Ζελατίνη και όξινο φωσφορικό ασβέστιο, που παράγονται με μέθοδο η οποία εξασφαλίζει ότι:

- όλα τα οστέινα υλικά υποβάλλονται σε διαδικασία αφαίρεσης του λίπους, ακολουθούμενη από επεξεργασία με οξέα σε ph <1,5 τουλάχιστον επί τέσσερις ημέρες, της οποίας έπεται επεξεργασία με αλκάλια η οποία χρησιμοποιεί είτε άσβεστο σε ph >12,5 επί 45 ημέρες τουλάχιστον ή υδροξείδιο του νατρίου 0.3 Ν για 10 έως 14 ημέρες ακολουθούμενο από θερμική επεξεργασία σε θερμοκρασία μεταξύ 138 °C και 140 °C επί τέσσερα δευτερόλεπτα,

- άλλα ακατέργαστα υλικά (δέρματα, τένοντες και σύνδεσμοι) υποβάλλονται σε επεξεργασία με αλκάλια, όπως ορίζεται στην προηγούμενη περίπτωση, ακολουθούμενη από θερμική επεξεργασία σε θερμοκρασία μεταξύ 138 °C και 140 °C επί τέσσερα δευτερόλεπτα.

2. Αμινοξέα και πεπτίδια που παράγονται από δέρματα με μέθοδο που συνάπτεται έκθεση του υλικού σε ph 1 έως 2, ακολουθούμενο από θερμική επεξεργασία σε ph >11, ακολουθούμενο από επεξεργασία σε θερμοκρασία 140 °C για 30 λεπτά σε 3 bar.

3. Λίπος και προϊόντα με βάση το λίπος που παράγεται από υλικά που προέρχονται από ζώα κατάλληλα για ανθρώπινη κατανάλωση που έχουν υποβληθεί σε μία από τις διαδικασίες επεξεργασίας που περιγράφονται στο άρθρο 2 της απόφασης 94/382/ΕΚ.

4. Προϊόντα που προέρχονται από λίπος που προήλθε από υδρόλυση σε θερμοκρασία 250° C και άνω.

5. Προϊόντα που αναφέρονται στα σημεία 1, 2, 3 και 4, με εξαίρεση το όξινο φωσφορικό ασβέστιο, πρέπει να φιλτράρονται μετά την παραγωγή.

6. Στις περιπτώσεις των σημείων 1, 2 και 3 και 4 τα βοοειδή που παρουσιάζουν συμπτώματα ΣΕΒ και τα ζώα ηλικίας μεγαλύτερης των 30 μηνών [όπως προβλέπεται από τον κανονισμό (ΕΚ) αριθ. 716/96 της Επιτροπής (1)] δεν πρέπει να χρησιμοποιούνται ως πρώτη ύλη. Επιπλέον, δεν επιτρέπεται η χρησιμοποίηση των ακόλουθων ιστών: κρανίο, σπονδυλική στήλη, εγκέφαλος, νωτιαίος μυελός, οφθαλμός, αμυγδαλές, θύμος αδένας, έντερα ή σπλήνα.

(1) ΕΕ αριθ. L 99 της 20. 4. 1996, σ. 14.»